****

**Zmluva**

**o zabezpečení poskytovania závodného stravovania**

uzatvorená medzi:

**Dodávateľom**

Názov organizácie: Školská jedáleň pri Obchodnej akadémii Dušana Metoda Janotu

adresa: Ul. 17. novembra 2701, 022 01 Čadca

v zastúpení: Ing. Jitka Konáriková, riaditeľka školy (štatutár)

kontakty (telefón, e-mail): 041/433 21 03, jkonarikova@oadmj.sk

bankové spojenie: SK27 8180 0000 0070 0048 2611

IČO: 00162043

DIČ: 2020550433

a

**Odberateľom**

Názov organizácie: **OMNIA KLF, a.s.**

adresa: Kukučínova 2734, 024 01 Kysucké Nové Mesto

v zastúpení: Ing. Jan Vehovský, podpredseda predstavenstva a generálny riaditeľ

kontakty (telefón, e-mail): 0915 917 126, borakova@omniaklf.sk

bankové spojenie: SK28 0900 0000 0050 3295 1102

IČO: 00 211 095

DIČ: 2020464512

**Čl. 1**

**Predmet zmluvy**

1.1 Predmetom zmluvy je poskytovanie stravovacích služieb (varenie a dovoz stravy – obedov pre žiakov duálneho vzdelávania) odberateľovi v pracovných dňoch od 10.30 – 13.30 h.

1.2 Strava (hlavné jedlo) bude pripravovaná v súlade s podmienkami zdravej výživy pri dodržaní platných hygienických a zdravotných predpisov.

**Čl. 2**

**Cena (kalkulácia) stravnej jednotky**

2.1 Cena stravného lístka sa skladá z nákladov na potraviny a režijných nákladov.

2.2 Náklady na potraviny (polievka + hlavné jedlo, pitný režim) predstavuje výšku 1,19 €

 Náklady na réžiu v súčasnosti predstavujú výšku 1,81 €

 Cena stravnej jednotky spolu predstavuje výšku 3,00 €

2.3 Dodávateľ si vyhradzuje právo na zmenu ceny stravného lístka v prípade rastu cien potravín a režijných nákladov na trhu. Dodávateľ je povinný písomne oznámiť odberateľovi novú výšku ceny stravného lístka najneskôr do konca kalendárneho mesiaca predchádzajúceho mesiacu, v ktorom nadobudne účinnosť zmena ceny. Ak odberateľ nebude súhlasiť so zmenenou cenou stravného lístka, je oprávnený vypovedať túto zmluvu s účinnosťou od prvého dňa kalendárneho mesiaca nasledujúceho po mesiaci, v ktorom bude výpoveď doručená dodávateľovi. V prípade neprevzatia doporučene odoslanej výpovede, sa za deň doručenia považuje piaty deň odo dňa jej preukázaného odoslania.

 **Čl. 3**

 **Miesto plnenia**

3.1 Miestom plnenia je Stredná odborná škola technická (SOŠT) – Čadca.

**Čl. 4**

**Platobné podmienky**

4.1 Odberateľ sa zaväzuje, že výšku stravnej jednotky uhradí dodávateľovi na základe vystavenej faktúry.

4.2 Faktúra bude vystavená vždy k 10 pracovnému dňu nasledujúceho mesiaca.

4.3 Splatnosť faktúry je 14 dní odo dňa jej doručenia odberateľovi.

4.4 Administratívnymi prácami pri nahlasovaní stravy pre žiakov v duálnom vzdelávaní bude poverený zamestnanec SOŠT (majster odborného výcviku).

4.5 V prípade, že sa stravník nemôže dostaviť na výdaj stravy v daný deň, je povinný stravný lístok odhlásiť deň vopred u povereného zamestnanca SOŠT (majstra odborného výcviku).

4.6 Administratívnu evidenciu podkladov pre vyúčtovanie stravy bude poverený zamestnanec SOŠT predkladať 1 x mesačne vopred (počet skutočne odobratých obedov) vedúcej školskej jedálne OA DMJ.

4.7 Odhlásený stravný lístok bude stravníkovi zohľadnený vo vyúčtovaní v danom mesiaci.

**Čl. 5**

**Záverečné ustanovenia**

5.1 Zmluva je vyhotovená v 2 exemplároch, z toho jednu obdrží odberateľ a jednu dodávateľ.

5.2 Zmeny a doplnky zmluvy možno vykonať písomným dodatkom len na základe vzájomnej dohody účastníkov.

5.3 V prípade neuhradenia faktúry po sebe dva nasledujúce mesiace, dodávateľ si vyhradzuje právo od zmluvy okamžite odstúpiť.

5.4 Zmluva nadobúda platnosť dňom podpisu oboma zmluvnými stranami.

5.5 Zmluva sa uzatvára na dobu určitú – šk. rok 2018/2019 a platí počas doby, v ktorej sa budú žiaci uvedení v zozname v prílohe č.1 k tejto zmluve zúčastňovať zváračského kurzu realizovaného v dielňach SOŠT, ktorý bude prebiehať v čase ich praktického vyučovania.

5.6 Zmluvné strany sa dohodli, že všetky písomnosti súvisiace s touto zmluvou si budú doručovať na svoje adresy, uvedené v záhlaví tejto zmluvy. Na účely tejto zmluvy sa považuje písomnosť za doručenú aj dňom, v ktorom sa táto písomnosť vrátila odosielajúcej zmluvnej strane ako nedoručená.

5.7 Zmluvné strany po jej prečítaní výslovne vyhlasujú, že táto zmluva bola spísaná podľa ich pravej a slobodnej vôle a bez nátlaku a tiesne. Zmluvné strany obsahu tejto zmluvy porozumeli, súhlasia s ním, na znak čoho túto zmluvu podpisujú.

V Kysuckom Novom Meste, dňa 10. 09. 2018 V Čadci, dňa 11. 09. 2018

................................................................................... .............................................................................

 za organizáciu - odberateľ za organizáciu – dodávateľ Ing. Ján Vehovský, popredseda predstavenstva a generálny riaditeľ Ing. Jitka Konáriková, riaditeľka školy

**Príloha č. 1 k zmluve o zabezpečení poskytovania závodného stravovania:**

**Zoznam žiakov** s učebnou zmluvou, ktorým zamestnávateľ v šk. roku 2018/2019 zabezpečuje stravovanie počas praktického vyučovania ako súčasť hmotného zabezpečenia v zmysle § 26 ods. 2 zákona č. 61/2015 Z.z. o odbornom vzdelávaní a príprave a o zmene a doplnení niektorých zákonov.

|  |  |
| --- | --- |
| **Meno, priezvisko** | **Študijný/učebný odbor** |
| **Alojz Pekarík** | Strojný mechanik 2464 H |
| **Ján Smutník** | Strojný mechanik 2464 H |

V Kysuckom Novom Meste, dňa 10. 09. 2018

 ……………………………………………………………………

 Ing. Jan Vehovský, podpredseda predstavenstva

 a generálny riaditeľ OMNIA KLF, a.s.